ઇનર વેઅર માટે સજેશન આપવું અઘરું છે, કારણ કે ઇનર વેઅર ખૂબ જ પર્સનલ ચૉઇસ હોય છે. યુવતીઓ હંમેશાં ઇનર વેઅરની ખરીદી માટે ખૂબ જ ઉતાવળ કરતી હોય છે. ફૅન્સી ઇનર વેઅર માત્ર હનીમૂન પૂરતાં જ વપરાય છે. રોજબરોજ માટે કૉટન કે હોઝિયરીનાં ઇનર વેઅર વધારે કમ્ફર્ટેબલ લાગે છે. ઇનર વેઅરમાં નાઇટસૂટ અને મૅક્સીનો પણ સમાવેશ કરીશું. જો તમે જૉઇન્ટ ફૅમિલીમાં રહેતાં હો તો ટૂ-પીસ નાઇટી પહેરવી જેથી જો નીચે ટ્રાન્સપરન્ટ હોય તો ઉપર જૅકેટ પહેરવાથી ચાલે. કૉટન મૅક્સી પણ લેવી. ગરમીમાં સૅટિન ગાઉનમાં ખૂબ જ ગરમી થશે અથવા તો તમે એમ કરી શકો કે ઘરમાં કૉટન નાઇટી પહેરવી અને બહાર ક્યાંક ફરવા જાઓ ત્યારે ફૅન્સી નાઇટી પહેરવી. નાઇટસૂટ લેવા કે નાઇટી લેવી એ તમારી ઉપર છે. ઘરને અનુરૂપ અને બૉડીને અનુરૂપ નાઇટ અને ઇનર વેઅરની પસંદગી કરવી. જો તમે સ્થૂળ કાયા ધરાવો છો તો તમારે સૅટિન નાઇટી પહેરવાનું ટાળવું. સૅટિન નાઇટી શરીરને ચીપકી જાય છે અને શરીરનો આકાર લઈ લે છે જે ખૂબ ખરાબ લાગશે. નાઇટસૂટમાં ફુલ સ્લીવ ટી-શર્ટ સાથે ફુલ લેન્ગ્થ પાયજામા જરૂર લેવા જેથી જો ફૅમિલી સાથે બહાર જવાનું થાય તો વ્યવસ્થિત લાગે.